User:Elayaaaaa/sandbox

Stomatološki fakultet u Pančevu je prvi privatni fakultet sa polja medicinskih nauka u Srbiji i na Balkanu. Osnovan je 2002. godine u Pančevu, Srbija i deo je Univerziteta Privredna akademija iz Novog Sada. Svojim formiranjem pridružio se velikom broju privatnih stomatoloških fakulteta, kako u Evropi tako i u svetu. Od septembra 2004. godine Fakultet je član organizacije ADEE (Association for Dental Education in Europe - asocijacija stomatoloških obrazovnih ustanova u Evropi).

Kao samostalna visokoškolska obrazovna, naučnoistraživačka i zdravstvena ustanova, Fakultet je akreditovan za integrisane akademske, specijalističke akademske i doktorske studije, naučno-istraživačku delatnost i zdravstvene specijalizacije.

Istorija
Ideja o osnivanju fakulteta pretočena je u odluku nakon čega je usledila izrada Elaborata o opravdanosti formiranja Stomatološkog fakulteta u Pančevu, koji je potpisao Pokrajinski sekretar za obrazovanje dr Zoltan Bunjik, a na osnovu Zakona o utvrđivanju određenih nadležnosti Autonomne pokrajine Vojvodine (“Službeni glasnik RS” broj 6/2002).

Osnivačima, prof. Dr Đoki Malešević i prof. Dr Vlastimiru Petroviću, pridružili su se novi nastavnici koji su verovali u ideju; među prvima to su bili prof. Dr Desanka Cenić-Milošević i prof. dr Mirjana Janjanin, a kasnije i prof. dr Mihajlo Gajić, prof. dr Ankica Jakovljević, prof. dr Nebojša Ristić, prof. dr Milica Popović, prof. dr Dušica Popović, prof. dr Dragoslav Djukanović i drugi.

Rešenjem Pokrajinskog sekretarijata za obrazovanje i kulturu od 30.08.2002. godine formirana je Komisija sa zadatkom da neposrednim uvidom u prostor, opremu i dosijea nastavnika, utvrdi ispunjenost uslova za početak rada i obavljanje delatnosti Stomatološkog fakulteta u Pančevu.

Na osnovu Izveštaja formirane Komisije, Pokrajinski sekretarijat za obrazovanje i kulturu je 12. Septembra 2002. godine doneo Privremeno rešenje o početku rada Stomatološkog fakulteta u Pančevu.

Konačna verifikacija Odluke o osnivanju Stomatološkog fakulteta u Pančevu a na osnovu Privremenog rešenja o početku rada Stomatološkog fakulteta, učinjena je 26. 09. 2002. godine upisom fakulteta u Registar Trgovinskog suda u Pančevu. Time je omogućeno otvaranje žiro računa Fakulteta, PIB-a i svih drugih neophodnih procedura za nesmetan rad Fakulteta.

Stomatološki fakultet u Pančevu je u svom daljem radu preduzeo neophodne korake ka jačanju kadrovskih potencijala i neophodne opreme kako za obrazovni tako i za naučni i zdravstveni rad za sve godine studija.

Potpisan je Sporazum o saradnji sa Zdravstvenim centrom “Južni banat” gde studenti na svestrano zadovoljstvo realizuju vežbe iz medicinskih predmeta.

Donošenjem Pravilnika o kadrovskim, prostornim i tehničkim uslovima za početak rada i obavljanje delatnosti univerziteta od strane ministra prosvete (“Službeni glasnik RS”, broj 95/2004), stekli su se uslovi za dobijanje stalnog Rešenja o ispunjenosti uslova za rad Stomatološkog fakulteta po utvrđenom nastavnom planu i programu za sve godine studija.

Imajući u vidu dalji razvoj obrazovnih, naučnih i zdravstvenih aktivnosti, Savet Stomatološkog fakulteta je na sednici od 27. januara 2005. godine doneo Odluku o formiranju instituta za stomatologiju Stomatološkog fakulteta u Pančevu, čime je formirana nastavna baza za kliničke stomatološke predmete.

Nastavak razvojnih aktivnosti Fakulteta ogleda se u dobijanju akreditacije od Republičkog ministarstva zdravlja za zdravstveni rad 04.03.2005. godine, kao i akreditacije za naučno-istraživački rad od Ministarstva nauke Republike Srbije 26.01.2007. godine.

Obrazovni i naučni rad Stomatološkog fakulteta u Pančevu, zaokruženi su dobijanjem dozvole za rad 19.08.2010. god. Dozvola za rad je proistekla iz prethodno dobijene akreditacije za sve nivoe studija 10.10.2009. god:


 * Integrisane akademske studije,
 * Specijalističke akademske studije i
 * Doktorske akademske studije

Zdravstveni proces rada Stomatološkog fakulteta je zaokružen dobijanjem rešenja o izvođenju zdravstvenih specijalizacija iz svih oblasti stomatološke struke.

Stomatološki fakultet u Pančevu je uporedo sa radom na sređivanju svih obrazovnih, zdravstvenih i naučnih procesa radio i na formiranju svoje poslovne i ogranizacione strukture. 2006. godine Fakultet dobija SRPS ISO 9001-2001 sertifikat usled sređenih upravljačkih aktivnosti.

Od samog postojanja Stomatološki fakultet u Pančevu se uključio u saradnju sa Organizacijom evropskih stomatoloških fakulteta, te je član tog udruženja.

Saradnja Fakulteta sa zdravstvenim ustanovama u Srbiji je u stalnom procesu. Do sada je uspostavljena uspešna saradnja sa Opštom bolnicom u Pančevu, VMA, Institutom za kardiovaskularne bolesti ‘‘Dedinje’’, Medicinskim fakultetom iz Kragujevca kao i većim brojem privatnih stomatoloških klinika i ordinacija.

Institut
Klinički rad studenata, specijalizanata i doktoranata se obavlja na institutu za stomatologiju, koji čine šest klinika:


 * Klinika za bolesti zuba;
 * Klinika za bolesti usta;
 * Klinika za protetiku;
 * Klinika za dečju i preventivnu stomatologiju;
 * Klinika za oralnu hirurgiju i implantologiju;
 * Klinika za ortodonciju.

Rad na klinikama se odvija kroz sve potrebne faze saniranja pacijenata, od dijagnostike pa do ugradnje implantata i kompletnog protetskog zbrinjavanja uključujući metalnu i bezmetalnu keramiku.

Na Institutu za stomatologiju se svake godine primi i sanira oko 1600 pacijenata kroz sve vidove stomatološke zdravstvene zaštite.

Sastavni deo za dijagnostiku u kliničkom radu se koristi ortopan sa telerengenom i digitalni rengen. Uvedena je klinička primena lasera u stomatologiji u svakodnevni rad.

Svi protetski radovi se rade u fakultetskoj laboratoriji za protetiku.

Dekani fakulteta
Dekani ovog fakulteta od 2002. godine bili su:

2002 - 2006 prof. Dr Vlastimir Petrović

2006 - 2007 prof. Dr Desanka Cenić Milošević, vd

2007 - 2010 prof. Dr Desanka Cenić Milošević

2010 - 2013 prof. Dr Mihajlo Gajić

2013 - 2016 prof. Dr Desanka Cenić Milošević

2016 - danas prof. Dr Jovo Kolar

Spoljašnje veze
www.stomatoloskifakultet.rs